section_heading: 1944. Jugoslavija, partizanski novac
paragraph_text: Raspadom Kraljevine Jugoslavije 1941. godine, u Srbiji i dalje vrijedi dinar, nazvan srpski dinar. U Hrvatskoj, Bosni i Hercegovini, kao i drugim dijelovima Nezavisne države Hrvatske, vrijedi kuna kao platežno sredstvo. U okupiranim dijelovima koriste se talijanska lira, njemačka reichsmarka, mađarski peng i bugarski lev. Dinar se ponovo uvodi 1944. godine, te se u početku mijenja u odnosu 1 dinar = 20 srpskih dinara = 40 kuna. U dijelovima okupiranim od strane Italije dinar se mijenja u odnosu 1 dinar = 3 lire.